**УКАЗАНИЯ**

**към участниците за реда и условията за участие в провеждане на открита процедура за възлагане на обществена поръчка с обект: *услуга* и предмет на услугата:**

*„****Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково”***

РАЗДЕЛ І

ОБЩА ИНФОРМАЦИЯ

1.Възложител

Възложител на настоящата открита процедура за избор на изпълнител, която се възлагана по реда на Закона за обществените поръчки (ЗОП) е Областният управител на област с административен център град Хасково. Административните данни на Възложителя са: гр. Хасково, п.к. 6300, пл. „Свобода” № 5, тел.: 038 60 8011, факс: 038 608050, e-mail: oblast@hs.government.bg, профил на купувача:

<http://www.hs.government.bg/bg/uslugi.html> . Областният управител е Възложител по смисъла на чл. 7, ал. 1, т. 1 от ЗОП и има задължението при възлагането на обществената поръчка стриктно да спазва разпоредбите на Закона за обществените поръчки и подзаконовите нормативни актове по прилагането му.

2. Правно основание за откриване на процедурата

Възложителят обявява настоящата процедура за възлагане на обществена поръчка на основание чл. 7а, ал. 1, т. 6 от Наредбата за граничните контролно-пропускателни пунктове, в която е предвидено, че „*в зоната на ГКПП Областният управител: „Осигурява дейностите по озеленяване, маркиране на пътната инфраструктура и почистване в зоната на ГКПП, както и на обектите за обществено ползване*” и на основание чл. 16, ал. 1, ал. 4 и ал. 8, във връзка с Глава пета от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и подзаконовите му нормативни актове, както и приложимите национални и международни нормативни актове, съобразно с предмета на поръчката.

3. Мотиви за избор на процедура по възлагане на поръчката

Съгласно разпоредбата на чл. 3, ал. 1, т. 2 и чл. 14, ал. 1, т. 2 от ЗОП, когато планираната за провеждане поръчка е за услуга и е със стойност по-висока от 66 000 (шестдесет и шест хиляди) лева без включен ДДС, Възложителят провежда някоя от предвидените в ЗОП формални процедури.

Финансовите средства, предвидени за изпълнение на предмета на обществената поръчка, са изцяло от републиканския бюджет.

Предвид обстоятелството, че естеството на услугите позволява достатъчно точно да се определят техническите спецификации и не са налице условията за провеждане на състезателен диалог или някоя от процедурите на договаряне – с обявление или без обявление, безспорно е налице възможност и условия обществената поръчка да бъде възложена по реда на **откритата процедура предвидена в Закона за обществените поръчки**.

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства.

С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по посочения вид процедура, целта на която, от друга страна е да защити обществения интерес, посредством осъществяване на контрол върху разходването на средства от държавния бюджет и едновременно с това да насърчи конкуренцията, като създаде равни условия и прозрачност при участието в процедурата.

За да осигури прозрачност и създаде ясни и точни правила, законодателят е придал на процедурата за възлагане на обществена поръчка един изключително формален характер, като всяко нарушение на процедурните правила препятства сключването на законосъобразен договор за изпълнение на обществената поръчка, което в крайна сметка затруднява оперативната работа на Възложителя. Избягването на горепосочените усложнения и предотвратяването на възможността най-изгодното предложение да бъде отстранено от участие в процедурата по изключително формални причини налага участниците да спазват стриктно настоящите указания и правилата на ЗОП.

4. Критерии за оценка на офертите

На основание чл. 37, ал. 1, т. 1 от ЗОП определеният от Възложителя критерий е **„най-ниска цена”.**

РАЗДЕЛ ІІ

ОПИСАНИЕ НА ПРЕДМЕТА НА ПОРЪЧКАТА

1. Кратка информация:

*1.1. Общи положения*

Обект на обществената поръчка е „услуга”, с предмет „***Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково”.***

Зоната на ГКПП “Капитан Андреево” и КПП “Капитан Петко войвода” Община Свиленград, Област Хасково, обхваща териториите на която са разположени сградите, помещенията, работните места, подземните и надземните съоръжения, техническите средства и местата за преходи, изчакване и проверка на лица, превозни средства и стоки, в границите определени от Министерския съвет.

Съгласно чл.7а от Наредбата за граничните контролно – пропускателни пунктове, в зоната на ГКПП Областният управител осигурява поддържането на терените – публична държавна собственост, които не са възложени за стопанисване и управление на службите от задължителния граничен контрол, както и осигурява дейностите по почистването на зоната, както и на обектите за обществено ползване.

Основните дейности по осъществяване предмета на поръчката са:

* Сметосъбиране, сметоизвозване на битови отпадъци и поддържане чистотата на териториите на ГКПП „Капитан Андреево” и КПП „Капитан Петко войвода”, област Хасково;
* Снегопочистване и зимно поддържане на платната за движение, тротоарите и местата за обществено ползване на територията на ГКПП „Капитан Андреево” и КПП „Капитан Петко войвода”, област Хасково;
* Поддържане чистотата на помещения за обществено ползване (санитарни възли) на територията ГКПП „Капитан Андреево” и КПП „Капитан Петко Войвода”, област Хасково;
* Почистване на дъждоприемни шахти на територията на ГКПП „Капитан Андреево” и КПП „Капитан Петко Войвода”, област Хасково.

**Дейност 1 –** „**Сметосъбиране, сметоизвозване на битови отпадъци и поддържане чистотата на териториите на ГКПП „Капитан Андреево” и КПП „Капитан Петко Войвода”, област Хасково**”.

**І.** Събиране и извозване на отпадъци в т.ч.:

* Доставка, разполагане и поддръжка на съдовете за битови отпадъци;
* Събиране на БО и транспортиране до депото за неопасни отпадъци;

**ІІ.** Почистване на уличните платна, тротоарите и местата за обществено ползване.

Почистването на териториите на ГКПП „Капитан Андреево”и КПП „Капитан Петко войвода”, предназначени за общо ползване и преминаване на автомобили и граждани се извършва, чрез измитане и измиване.

**Дейност 2 – „Снегопочистване и зимно поддържане на платната за движение и местата за обществено ползване на територията на ГКПП „Капитан Андреево” и КПП „Капитан Петко Войвода”, област Хасково”.**

Дейностите по снегопочистване и зимно поддържане на платната за движение, тротоарите и местата за обществено ползване се извършват през зимния период, който трае от 01.12 декември на съответната година до 31.03 на следващата година. Този период от годината предполага снегонатрупване както върху платната за движение, така и върху тротоари и други места за обществено ползване.

**Дейност 3 – „Поддържане чистотата на помещенията за обществено ползване (санитарни възли) на територията ГКПП „Капитан Андреево” и КПП „Капитан Петко Войвода”, област Хасково”.**

На територията на ГКПП „ Капитан Андреево“ има изградени 6 броя санитарни възли и КПП „Капитан Петко Войвода”, област Хасково” има изграден 1 брой санитарен възел. Дейността по поддържане на чистотата им, включва:

* + - осигуряване непрекъснатото присъствие на хигиенист/и;
    - измиване на санитарните възли, при интензивност позволяваща, поддържането им непрекъснато в чист вид;
    - дезинфекция – поне два пъти дневно;
    - ежедневно осигуряване на санитарни консумативи – измиващи препарати, санитарни рола, салфетки за подсушаване на ръце и др.;
    - текущ ремонт на бойлери, батерии, кранчета, казанчета, мивки и др.;

поддържане на канализационна мрежа.

За извършваните услуги по поддържане чистотата на санитарния възел **не се събира такса от ползващите лица.**

**Дейност 4 – „Почистване на дъждоприемни шахти на територията на ГКПП „Капитан Андреево”** и **КПП „Капитан Петко Войвода”, област Хасково** .

На територията на ГКПП “Капитан Андреево” са разположени – 2200 линейни метра. канализационни шахти, а на територията на КПП „Капитан Петко Войвода” – 18 линейни метра. С цел запазване водопроводимостта им е необходимо, същите да бъдат почиствани от натрупалите се листа, наноси и други отпадъци .

### *1.2.* Тъй като на ГКПП „Капитан Андреево” и КПП „Капитан Петко Войвода” са територии със специален пропускателен режим, е необходимо и задължително предвид Наредбата за граничните контролно-пропускателни пунктове, достъпът до тях да става след предварително *издаване на пропуск* на работниците и служителите от търговските дружества, допуснати да извършват дейност в зоните на ГКПП (чл. 13 от НГКПП).

РАЗДЕЛ ІІI

ИЗИСКВАНИЯ КЪМ УЧАСТНИЦИТЕ

1. ОБЩИ ИЗИСКВАНИЯ КЪМ УЧАСТНИЦИТЕ

1.1. В процедурата за възлагане на обществената поръчка могат да участват български или чуждестранни физически или юридически лица, включително техни обединения, които отговарят на изискванията, регламентирани от Закона за обществени поръчки и обявените от Възложителя изисквания в настоящата документация и обявлението за обществената поръчка.

1.2. Всеки участник може да представи само една оферта.

1.3. Не се допуска представянето на варианти.

1.4. Едно и също физическо или юридическо лице участник в процедурата може да участва само в едно обединение.

1.5. Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва подизпълнители.

1.6. Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта.

1.7 *Не може да участва* във възлагането на обществената поръчка участник и съответно такъв ще бъде отстранен от Възложителя, ако по отношение на него /представляващия/ите и/или управляващия/ите го лица по закон/ е налице някое от следните обстоятелства:

1.7.1. е осъден с влязла в сила присъда, освен ако е реабилитиран, за:

* престъпление против финансовата, данъчната или осигурителната система, включително изпиране на пари, по [чл. 253 - 260 от Наказателния кодекс](apis://NORM|2003|8|253|/);
* подкуп по [чл. 301 - 307 от Наказателния кодекс](apis://NORM|2003|8|301|/);
* участие в организирана престъпна група по [чл. 321 и 321а от Наказателния кодекс](apis://NORM|2003|8|321|/);
* престъпление против собствеността по [чл. 194 - 217 от Наказателния кодекс](apis://NORM|2003|8|194|/);
* престъпление против стопанството по [чл. 219 - 252 от Наказателния кодекс](apis://NORM|2003|8|219|/).

1.7.2. е обявен в несъстоятелност.

1.7.3. е в производство по ликвидация или се намира в подобна процедура съгласно националните закони и подзаконови актове.

1.7.4. който има задължения по смисъла на [чл. 162, ал. 2, т. 1 от Данъчно-осигурителния процесуален кодекс](apis://NORM|2023|8|162|/) към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен /*чл.47, ал. 1, т. 4 от ЗОП*/;

1.8. Възложителят ще отстрани от участие в процедура за възлагане на обществената поръчка кандидат или участник:

1.8.1. който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си /*чл. 47, ал. 2, т. 1 от ЗОП*/;

1.8.2. при когото лицата, посочени в чл. 47, ал. 4 от ЗОП, са свързани с Възложителя или със служители на ръководна длъжност в неговата организация /*чл.47, ал. 5, т. 1 от ЗОП*/;

1.8.3. които са сключили договор с лице по чл. 21 или чл. 22 от Закона за предотвратяване и установяване на конфликт на интереси /*чл.47, ал. 5, т. 2 от ЗОП*/.

***Когато участниците са юридически лица, изискванията по т. 1.7 и 1.8 се прилагат, както следва:***

1. при събирателно дружество – за лицата по чл. 84, ал. 1 и чл. 89, ал. 1 от Търговския закон;

2. при командитно дружество – за лицата по чл. 105 от Търговския закон, без ограничено отговорните съдружници;

3. при дружество с ограничена отговорност – за лицата по чл. 141, ал. 2 от Търговския закон, а при еднолично дружество с ограничена отговорност – за лицата по чл. 147, ал. 1 от Търговския закон;

4. при акционерно дружество – за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;

5. при командитно дружество с акции – за лицата по чл. 244, ал. 4 от Търговския закон;

6. при едноличен търговец – физическото лице – търговец;

7. във всички останали случаи, включително за чуждестранните лица – за лицата, които представляват участника;

8. в хипотезите на т. 1 – т. 7 – и за прокуристите, когато има такива. В случай, че чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

С оглед спазването на административните изисквания на Закона за обществените поръчки, при подаване на офертата за участие, участниците удостоверяват липсата на обстоятелства по т. 1.7. и 1.8 от настоящата документация с попълване на една декларация, подписана от лицата, които представляват участника.

\*Забележка: В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да представя информация за тези обстоятелства служебно на възложителя.

***В случай, че участникът участва като обединение/или консорциум/,*** което не е юридическо лице, тогава участниците в обединението /или консорциума/ подписват документ – споразумение или договор, който **следва да бъде с нотариална заверка на подписите.**

Документът трябва да бъде представен от Участника към офертата ***в оригинал или нотариално заверено копие.***

Документът трябва да съдържа клаузи, които гарантират, че:

* Всички членове на обединението/консорциума са отговорни заедно и поотделно за изпълнението на договора.
* Е определен представляващият обединението/консорциума, който е упълномощен да подписва документи от името и за сметка на обединението/консорциума, да получава указания за и от името на всеки член на обединението/консорциума. Допуска се повече от едно лице да представляват обединението заедно и поотделно.
* Представляващият обединението/консорциума е упълномощен да представи офертата от името и за сметка на обединението и да сключи договор с Възложителя.
* Срокът, за който се създава обединението/консорциума е до окончателното изпълнение на предмета на обществената поръчка.
* Всички членове на обединението/консорциума са задължени да останат в него за целия период на изпълнение на договора.
* Че всички членове на обединението/консорциума са отговорни заедно и поотделно за качественото изпълнение на обществената поръчка, съгласно подписания договор за изпълнение на настоящата обществена поръчка, независимо от срока, за който е създадено обединението/консорциума.
* Имат ясно разпределение на дейностите, които всеки от членовете, включени в обединението ще изпълняват.
* Банкова сметка /новооткрита или съществуваща/ по която ще се извършват всички плащания по договора, в случай че обединението бъде избрано за изпълнител.

***Не се допускат промени в състава на обединението след подаването на офертата.***

Когато в приложения към офертата документ (споразумение или договор) за създаването на обединение/консорциум липсват клаузи, гарантиращи изпълнението на горепосочените условия, или съставът на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка.

При промяна на декларираните обстоятелства по чл. 47, ал. 1, т. 1, б. „а“ до „д“, т. 2, т. 3 и т. 4, ал. 2, т. 1 и ал. 5, т. 1 и т. 2 ЗОП., Участникът в 7-дневен срок от настъпването им е длъжен да уведоми Възложителя за промените в тях.

Участникът може да докаже съответствието си с изискванията за финансово и икономическо състояние, за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя и доказателства, че при изпълнение на поръчката ще има на разположение ресурсите на третите лица.

\*Забележка: Трети лица могат да бъдат посочените от участника подизпълнители, свързани предприятия и други лица, независимо от правната връзка на участника с тях.

2. СПЕЦИФИЧНИ ИЗИСКВАНИЯ КЪМ УЧАСТНИЦИТЕ

2.1. Критерии за подбор за доказване на икономическото и финансовото състояние на участниците:

2.1.1. Участникът следва да разполага със собствени финансов ресурс в размер на 100 000 лева

За доказване на това изискване участникът трябва да представи копие на един от следните документи, или всички изброени /по негова преценка/, а именно:

* + - * Удостоверение от обслужващата го банка;
      * Годишен финансов отчет или някоя от съставните му части, когато публикуването им се изисква от законодателството на държавата, в която кандидатът или участникът е установен. Ако участникът е посочил информация за публичния регистър, в който същите могат да бъдат намерени, защото са публикувани, тогава те не се представят към офертата.

2.2. Критерии за подбор, включващи минимални изисквания за техническите възможности и квалификация на участниците

**2.2.1.** Участникът да има изпълнени две сходни с предмета на поръчката работи за последните 3 години, считано от датата на подаване на офертата; под „**услуги, сходни с предмета на настоящата поръчка” следва да се разбират услуги по цялостно хигиенно поддържане, които задължително включват сметосъбиране и сметоизвозване. За доказване на това обстоятелство, следва да бъде представен с**писък на услугите, изпълнени през последните 3 години, считано от датата на подаване на офертата, които са еднакви или сходни с предмета на поръчката.

В списъка участникът:

- посочва стойностите, датите и получателите, заедно с доказателство за извършената услуга. Съгласно чл.51, ал.4 от ЗОП доказателството за извършената услуга се предоставя под формата на удостоверение, издадено от получателя или от компетентния орган, или чрез посочване на публичен регистър, в който е публикувана информацията за услугата.

При участие на обединение, което не е юридическо лице, доказателства за съответствие с поставеното по-горе изискване за технически възможности се представят само от участниците в обединението, чрез които обединението доказва съответствието си с критериите за подбор, съгласно чл. 56, ал. 3, т. 2 от ЗОП.

**2.2.2.** Участникът трябва да бъде лице, посочено в чл. 78 от Закона за управление на отпадъците и като такъв да бъде регистриран по чл. 35, ал. 3 вр с ал. 2, т. 2 от същия закон.

За доказване на това обстоятелство Участникът трябва да представи заверено копие от регистрацията си по чл. чл. 35, ал. 3 вр с ал. 2, т. 2 от по Закона за управление на отпадъците.

Когато участник в настоящата процедура за обществена поръчка е обединение/консорциум, копие от регистрацията по чл. 35, ал. 3 от ЗУО трябва да представи всеки от членовете на обединението, който ще извършва дейности във връзка с предмета на поръчката и по силата на закона е задължен за регистрация субект.

В случай, че участникът е чуждестранно лице той може да представи валиден еквивалентен документ, издаден от компетентен орган на държава- членка на ЕС или на друга държава – страна по Споразумението за ЕИП.

**\*\*\*Забележка:** Възложителят ще приема и регистрацията по чл. 12 от отменения ЗУО, за лица, които не са се пререгистрирали към датата на подаване на офертата, тъй като съгласно § 6, ал. 1 от Преходните и заключителни разпоредби на ЗУО (ДВ, бр. 53 от 13.07.2012 г., в сила от 13.07.2012 г.) „*Разрешенията и регистрационните документи за извършване на дейности с отпадъци, издадени по реда на отменения Закон за управление на отпадъците, освен в случаите по ал. 2 и § 7, ал. 6 и 7, запазват действието си до изтичането на срока им, но не по-късно от три години от влизането в сила на закона.*

**2.2.3.** Участникът следва да разполага минимално необходима техника (собствена, лизингова или наета) за извършване на услугата, предмет на обществената поръчка.

Транспортни средства следва да отговарят на европейските и българските екологични стандарти, да покриват минимален стандарт **ЕВРО4** /където е приложимо/. Минималното ниво на необходимата техника е следното:

* Специализирани сметоизвозни автомобили – контейнеровози – 1 брой;
* Самосвал или товарен автомобил за извозване на отпадъци – 1 брой;
* Специализирани автомобили за машинно миене на улици (водоноски) – 3 броя;
* Специализирани автомобили за машинно метене на улици (автометачки) – 2 броя;
* Специализирани автомобили снегорин – 2 броя;
* Машина с предно хидравлично гребло – 1 брой;
* Машина за механизирано опесъчаване – 1 брой.

По отношение на останалите дейности, които са включени в предмета на поръчката, Участникът трябва да разполага и с друга техника, нужна за изпълнение им, като я попълни и опише в Декларацията, съдържаща описание на техническото оборудване, както и на оборудването за изпитване и изследване, с което разполага участникът за изпълнение на обществената поръчка.

***Забележка*:** За изпълнение предмета на поръчката Участникът трябва да разполага с достатъчен брой квалифициран и обучен персонал, нает по трудово или гражданско правоотношение, който ще бъде зает с дейностите по цялостно хигиенно поддържане и за двата контролно пропускателни пункта – „Капитан Андреево” и „Капитан Петко Войвода”. На етап – подаване на оферта, поименен списък на заетите лица, не се изисква, той се представя след приключване на процедурата и сключване на договор с избрания за изпълнител, с оглед необходимостта от издаване на пропуски на тези лица.

При участие на обединение, което не е юридическо лице, изискванията за технически възможности и/или квалификация се прилагат към обединението като цяло, а не към всяко от лицата, включени в него, с изключение на регистрационния документ по смисъла на ЗУО, който се представя само от тези членове в обединението, които ще извършват дейностите свързани с третиране на битовите отпадъци.

Избраният за изпълнител се задължава да обезпечи за своя сметка всички застраховки и обезщетения по отношение на своя персонал и собственост, когато това е предвидено в закон.

РАЗДЕЛ ІV

ИЗИСКВАНИЯ КЪМ СЪДЪРЖАНИЕТО И ОБХВАТА НА ОФЕРТАТА

1. Подготовка на офертата. Общи положения.

За участие в процедурата, участникът следва да представи оферта, изготвена при условията и изискванията на настоящите указания и документацията за участие. Същата се представя в срока и на адреса, посочени в обявлението за обществената поръчка, по реда, описан в настоящите указания.

**Офертата се представя в оригинал на хартиен носител.**

Участниците трябва да проучат всички указания и условия за участие, дадени в документацията за участие. Отговорността за правилното разучаване на документацията за участие се носи единствено от участниците. Невъзможността на участника да предостави цялата информация, изисквана в документацията, или представянето на оферта, неотговаряща на условията на Възложителя от документацията, при всички случаи води до отстраняването му.

До изтичане на срока за подаване на офертите, всеки участник може да промени, допълни или оттегли офертата си. Но след изтичане на крайния срок за подаване на оферти, участниците не могат да оттеглят или променят офертата си.

Всеки участник може да представи само една оферта. Офертата се представя на български език. Когато участникът в процедурата е чуждестранно физическо или юридическо лице, офертата се подава и в превод на български език, извършен от лицензиран преводач, вписан в списък към Министерството на външните работи за извършване на официални преводи.

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията, или е представил повече от една оферта, или е представил оферта с варианти, или е представил самостоятелна оферта, въпреки че в оферта на друг участник е посочен като Подизпълнител или член на Обединение/Консорциум, или е представил оферта, която не се отнася до пълния обем от предмета на поръчката.

Офертата се подписва от представляващия участника /по съдебна регистрация или ЕИК/ или от надлежно упълномощено/и лице/а, като в офертата се прилага пълномощното от представляващия участника (с изключение на изискуемите документи, които обективират лично изявление на конкретно лице/а - представляващ/и участника, и не могат да се подпишат и представят от пълномощник).

Когато за някои от посочените документи е определено, че може да се представят чрез „*Заверено от участника копие*“ или „*копие*“, за такъв документ се счита този, при който върху копието на документа представляващият участника е поставил **гриф „Вярно с оригинала“,** собственоръчен подпис със син цвят под заверката и свеж печат – в приложимите случаи.

Представените образци в документацията за участие и условията, описани в тях, са задължителни за участниците. Ако офертата не е представена по приложените образци и след предоставяне на участниците на възможността да представят липсващи документи и/или отстранят констатирани нередовности, Възложителят има право да отстрани участника от участие в по - нататъшния ход на процедурата.

Срокът на валидност на офертите трябва да бъде съобразен с определения срок в обявлението за обществената поръчка – да бъде не по-малко от 90 календарни дни, считано от датата, посочена като краен срок за подаване на оферти, и представлява времето, през което участниците са обвързани от условията на представените от тях оферти. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участник ще бъде отстранен от участие в настоящата обществена поръчка, ако представи оферта с по-кратък срок на валидност или ако представи оферта със съответстващ на изискванията срок на валидност, но при последващо искане от Възложителя откаже да го удължи.

Всички разходи за подготовка на офертата са за сметка на участника.

2. Изисквания при изготвяне и представяне на офертите

2.1. Място и срок за подаване на оферти

Желаещите да участват в процедурата за възлагане на обществената поръчка подават лично или чрез упълномощено лице офертите си в деловодството на Областна администрация – град Хасково, адрес: гр. Хасково – п.к. 6300, пл. „Свобода” № 5, всеки работен ден от 09:00 ч. до 17:30 ч., най-късно до часа и датата, посочени в обявлението за обществената поръчка (час и дата за представяне на офертите).

Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

Офертите се подават в запечатан, непрозрачен, плик с ненарушена цялост и с надпис:

**ОФЕРТА**

**до**

**Областен управител на област с административен център – град Хасково**

**Областна администрация – град Хасково**

**пл. „Свобода” № 5**

**гр. Хасково – п.к. 6300**

за участие в открита процедура за възлагане на обществена поръчка с предмет

***„Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода, област Хасково”***

***…………………………………………………………………………………………………***

*/име на участника/*

***……………………………………………………………………………………………….***

*/адрес за кореспонденция/*

***…………………………………………………………………………………………………***

*/ лице за контакт, телефон, факс и електронна поща /*

До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст:

**„Допълнение/Промяна на оферта/с входящ номер …………….. за участие в открита процедура по реда на ЗОП с предмет:**

***„Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода, област Хасково”***

2.2. Възможност за удължаване на срока за подаване на оферти

Срокът за подаване на оферти се удължава, когато:

1. се установи, че първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение – чл. 27а, ал.8 от ЗОП;

2. от датата на предоставянето на разяснението по чл. 29 от ЗОП от Възложителя до крайния срок за получаване на оферти остават по-малко от 6 (шест) дни, срокът се удължава с толкова дни, колкото е забавата – чл. 29, ал.2 от ЗОП.

Възложителят може да удължи обявените срокове в процедурата при хипотезите на чл. 27а от ЗОП, когато:

1. в първоначално определения срок няма постъпили заявления или оферти или е получено само едно заявление или оферта – чл. 27а, ал.9;

2. това се налага в резултат от производство по обжалване;

3. когато срокът по чл.51, ал.3 от ЗОП се окаже недостатъчен;

2.3. Приемане на оферти /връщане на оферти

При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър, за което на приносителя се издава документ.

Оферти, които са представени след крайния срок за получаване или в незапечатан, прозрачен или плик с нарушена цялост, се връщат на подателя незабавно. Тези обстоятелства се отбелязват в регистъра по предходния параграф.

Получените оферти се съхраняват в деловодството на Областна администрация – град Хасково до деня, определен за отваряне на офертите в обявлението на поръчка.

2.4. Срок на валидност на офертите

Срокът на валидност на офертите не може да бъде по-кратък от 90 (деветдесет) календарни дни, считано от крайния срок за получаване на офертите.

Срокът на валидност на офертите е времето, през което участниците са обвързани с условията на представените от тях оферти. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка;

Ако участникът представи оферта с по-кратък срок на валидност или при следващо поискване от Възложителя откаже да удължи срока на валидност на офертата си, това ще доведе до отстраняването му от участие в процедурата.

Оферта с по-кратък срок на валидност ще бъде отхвърлена от Възложителя като несъответстваща на изискванията.

2.5. Информация за задълженията, свързани с данъци и осигуровки, опазване на околната среда, закрила на заетостта и условията на труд.

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към строителството, предмет на поръчката, както следва

-Относно задълженията, свързани с данъци и осигуровки:

Национална агенция по приходите:

Информационен телефон на НАП - 0700 18 700; интернет адрес: [www.nap.bg](http://www.nap.bg)

- Относно задълженията, свързани с опазване на околната среда:

Министерство на околната среда и водите

Информационен център на МОСВ: работи за посетители всеки работен ден от 14 до 17 ч. 1000 София, ул. "У. Гладстон" № 67 Телефон: 02/ 940 6331

Интернет адрес: <http://www3.moew.government.bg/>

-Относно задълженията, за закрила на заетостта и условията на труд:

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2

Телефон: 02/ 8119 443

3. СЪДЪРЖАНИЕ НА ОФЕРТАТА

**Всяка оферта трябва да бъде представена в оригинал.** Всяка оферта трябва да съдържа три отделни запечатани, непрозрачни и надписани плика, поставени в един общ запечатан, непрозрачен и надписан плик, както следва:

***Плик № 1*** *с надпис: „Документи за подбор” –* В него се поставят документите, изискани от Възложителя, съгласно чл. 56, ал. 1, т. 1 - 6, т. 8 и т. 11 - 14 от ЗОП, отнасящи се до критериите за подбор на участниците, съобразно указанията на Възложителя.

***Плик № 2*** *с надпис: „Предложение за изпълнение на поръчката” –* В него се поставят попълнен образец на Техническа оферта, както и декларация по чл.33, ал.4 от ЗОП /по желание на участника/.

*Плик № 3 с надпис: „Предлагана цена” –* В плика се поставя ценовото предложение на участника, изготвено по образеца от настоящата документация.

3.1. НЕОБХОДИМИ ДОКУМЕНТИ

**3.1.1.** Съдържание на плик № 1 **с надпис „Документи за подбор”.**

**В плик № 1 се поставят следните документи, съдържащи доказателства за съответствието на участника с изискванията на чл. 56, ал. 1, т. 1 до 6, т. 8 и т. 11-14 от ЗОП и с изискванията на Възложителя.**

3.1.2. Съдържание на плик № 2 **с надпис „Предложение за изпълнение на поръчката”.**

**3.1.2.1. Техническо предложение, съгласно чл. 56, ал. 1, т. 7 от ЗОП** попълнено по образец *(оригинал)* при съблюдаване на изискванията от Техническите спецификации, изискванията към офертата и условията за изпълнение на поръчката, с приложена декларация по чл.33, ал.4 от ЗОП / по желание на участника/.

3.1.3. Съдържание на плик № 3 **с надпис „Предлагана цена”.**

В третия запечатан, непрозрачен плик № 3 участникът следва да представи задължително ценовото си предложение, съгласно чл. 56, ал. 1, т. 10 от ЗОП, попълнено по образец*(оригинал)* към настоящата документация.

Цената за изпълнение на обществената поръчката следва да бъде предложена в лева, без включен (ДДС) и с включен ДДС.

**\*\*\*Забележка:** При попълване на таблицата в ценовото предложение по дейност 1 „Сметосъбиране, сметоизвозване на битови отпадъци и поддържане чистотата на териториите на ГКПП „Капитан Андреево” и КПП „Капитан Петко Войвода”, област Хасково”, по точка първа „Сметопочистване и сметоизвозване” Участникът не следва да начисля ДДС в размер на 20%, тъй като съгласно чл. 163а във връзка с чл. 117, ал.1, т.4 от ЗДДС това се извършва от Възложителя - регистрирано лице – получател по доставката.

Извън плика с надпис „Предлагана цена” не трябва да е посочена никаква информация относно цената.

Участници, които по какъвто и да е начин са включили някъде в офертата си извън плика „Предлагана цена” елементи, свързани с предлаганата цена /или части от нея/, ще бъдат отстранени от участие в процедурата.

|  |  |  |
| --- | --- | --- |
| **№** | **Изискуеми документи** | **Изисквания към документите (минимални изисквания за подбор)** |
| **ПЛИК № 1 „ДОКУМЕНТИ ЗА ПОДБОР”** | | |
| **А) Документи, удостоверяващи правния статус на участника** | | |
| 1. | Списък на документите и информацията, съдържащи се в офертата, подписан от участника. | * в оригинал с подпис и мокър печат – Образец 2 * да съдържа **всички** документи, съставящи офертата на участника |
| 2. | Представяне на участника, което включва:  - посочване на ЕИК по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждане на процедурата  *Забележка: В представянето си участникът следва да посочи и:*  *- телефон за връзка, както и наименование на обслужваща банка, IBAN, BIC код и титуляр на сметка.*  *- в случай, че участникът е обединение, което не е юридическо лице – съдружниците, чрез които ще се доказват изискванията за икономическото и финансово състояние и техническите възможности и квалификация* | - в оригинал с подпис и мокър печат – Образец 1  *Забележка: Когато участник в процедурата е обединение, което не е юридическо лице в документа по т. 2 се попълва информация за всяко физическо или юридическо лице включено в обединението.* |
| 3. | Декларация по чл. 47, ал. 9 ЗОП | - оригинал с подпис и мокър печат  *Забележка: Подписва се от лицата представляващи участника. Когато участник в процедурата е обединение, което не е юридическо лице, декларацията се представя от всяко физическо или юридическо лице, включено в обединението.* |
| 4. | Договор за обединение  *Забележка: представя се само ако участникът е обединение, което не е ЮЛ.* | - оригинал или нотариално заверено копие.  Документът трябва да съдържа клаузи, които гарантират, че:   * Всички членове на обединението/консорциума са отговорни заедно и поотделно за изпълнението на договора; * определен е представляващият обединението/консорциума, който е упълномощен да подписва документи от името и за сметка на обединението/консорциума, да получава указания за и от името на всеки член на обединението/консорциума. Допуска се повече от едно лице да представляват обединението заедно и поотделно; * Представляващият обединението/консорциума е упълномощен да представи офертата от името и за сметка на обединението и да сключи договор с Възложителя; * Срокът, за който се създава обединението/консорциума е до окончателното изпълнение на предмета на обществената поръчка. * Всички членове на обединението/консорциума са задължени да останат в него за целия период на изпълнение на договора. * всички членове на обединението/консорциума са отговорни заедно и поотделно за качественото изпълнение на обществената поръчка, съгласно подписания договор за изпълнение на настоящата обществена поръчка, независимо от срока, за който е създадено обединението/консорциума. * Имат ясно разпределение на дейностите, които всеки от членовете, включени в обединението ще изпълнява. * Банкова сметка /новооткрита или съществуваща/ по която ще се извършват всички плащания по договора, в случай че обединението бъде избрано за изпълнител. |
| 5. | Пълномощно, упълномощаващо лицето, подписващо предложението на Участника и цялата свързана с него документация, в случай, че не е законен представител. | - в оригинал.Пълномощното следва да бъде с нотариална заверка на подписа на пълномощника/иците.  *Забележка: представя се само ако това лице не е законен представител* |
| 6. | Оригинал на банкова гаранция за участие или копие от документ за внесена гаранция под формата на парична сума | *Забележка: Когато участникът е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията* |
| 7. | Декларация за липса на свързаност с друг участник в съответствие с чл. 55, ал. 7 ЗОП, както и за липса на обстоятелствата по чл. 8, ал. 8, т. 2 ЗОП | - в оригинал с подпис и мокър печат – Образец 4 |
| 8. | Декларация за отсъствие на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици | - в оригинал с подпис и мокър печат – Образец 5 |
| 9. | Декларация от подизпълнителя, че е съгласен да участва в изпълнението на поръчката; | - в оригинал с подпис и мокър печат – Образец 6  *Забележка: представя се само ако участникът ще ползва подизпълнител* |
| 10. | Документ за регистрацията си по чл. чл. 35, ал. 3 вр с ал. 2, т. 2 от по Закона за управление на отпадъците.  \*\*\**Забележка: Възложителят ще приема и регистрацията по чл. 12 от отменения ЗУО, за лица, които не са се пререгистрирали към датата на подаване на офертата, тъй като съгласно § 6, ал. 1 от Преходните и заключителни разпоредби на ЗУО (ДВ, бр. 53 от 13.07.2012 г., в сила от 13.07.2012 г.) „Разрешенията и регистрационните документи за извършване на дейности с отпадъци, издадени по реда на отменения Закон за управление на отпадъците, освен в случаите по ал. 2 и § 7, ал. 6 и 7, запазват действието си до изтичането на срока им, но не по-късно от три години от влизането в сила на закона.* | - заверено копие с гриф „вярно с оригинала” с подпис и мокър печат  *Когато участник в настоящата процедура за обществена поръчка е обединение/консорциум, копие от регистрацията по чл. 35, ал. 3 от ЗУО трябва да представи всеки от членовете на обединението, който ще извършва дейности във връзка с предмета на поръчката и по силата на закона е задължен за регистрация субект.*  *В случай, че участникът е чуждестранно лице той може да представи валиден еквивалентен документ, издаден от компетентен орган на държава- членка на ЕС или на друга държава – страна по Споразумението за ЕИП.* |
| **Б) Документи, удостоверяващи финансовото и икономическото състояние на участника** | | |
| 11. | Удостоверение от обслужващата го банка; и/или  Годишен финансов отчет или някоя от съставните му части, когато публикуването им се изисква от законодателството на държавата, в която кандидатът или участникът е установен. Ако участникът е посочил информация за публичния регистър, в който същите могат да бъдат намерени, защото са публикувани, тогава тези документи /ГФО или съставните му части/ не се представят към офертата. | - в оригинал с подпис и мокър печат / за удостоверение от обслужващата банка/;  - ГФО или някоя от съставните му части – заверено от участника копие с подпис и мокър печат, освен ако не са публикувани. |
| **В) Документи, удостоверяващи техническите възможности и квалификация на участника** | | |
| 12. | Списък на услугите, изпълнени през последните 3 години, считано от датата на подаване на офертата, които са еднакви или сходни с предмета на поръчката.  *В списъка участникът:*  *-* посочва стойностите, датите и получателите, заедно с доказателство за извършената услуга. | - в оригинал с подпис и мокър печат Образец 7. Съгласно чл.51, ал.4 от ЗОП доказателството за извършената услуга се предоставя под формата на удостоверение, издадено от получателя или от компетентния орган, или чрез посочване на публичен регистър, в който е публикувана информацията за услугата.  **Минимално изискване:**  Участникът да има изпълнени **две сходни** с предмета на поръчката работи за последните 3 години, считано от датата на подаване на офертата; **под „услуги, сходни с предмета на настоящата поръчка”** следва да се разбират услуги по цялостно хигиенно поддържане, които задължително включват сметосъбиране и сметоизвозване |
| 13. | Декларация съдържаща описание на техническото оборудване, както и на оборудването за изпитване и изследване, с което разполага участникът за изпълнение на обществената поръчка | - в оригинал с подпис и мокър печат – Образец 8.  **Минимално изискване:**  Участникът следва да разполага минимално необходима техника (собствена, лизингова или наета) за извършване на услугата, предмет на обществената поръчка.  Транспортни средства следва да отговарят на европейските и българските екологични стандарти, да покриват минимален стандарт ЕВРО4 /където е приложимо/. Минималното ниво на необходимата техника е следното:  • Специализирани сметоизвозни автомобили – контейнеровози – 1 брой;  • Самосвал или товарен автомобил за извозване на отпадъци – 1 брой;  • Специализирани автомобили за машинно миене на улици (водоноски) – 3 броя;  • Специализирани автомобили за машинно метене на улици (автометачки) – 2 броя;  • Специализирани автомобили снегорин – 2 броя;  • Машина с предно хидравлично гребло – 1 брой;  • Машина за механизирано опесъчаване – 1 брой.  По отношение на останалите дейности, които са включени в предмета на поръчката, Участникът трябва да разполага и с друга техника, нужна за изпълнение им, като я попълни и опише в декларацията за минимално необходима техника . |
| **ПЛИК № 2 „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА”** | | |
| 14. | Техническо предложение | * в оригинал с подпис и мокър печат Образец 9. |
| **ПЛИК № 3 „ПРЕДЛАГАНА ЦЕНА”** | | |
| 15. | Ценово предложение | * в оригинал с подпис и мокър печат образец 10. |

## РАЗДЕЛ V

## УСЛОВИЯ И РАЗМЕР НА ГАРАНЦИЯТА ЗА УЧАСТИЕ И ГАРАНЦИЯТА ЗА ИЗПЪЛНЕНИЕ

1. Гаранция за участие – чл. 59, ал.2 ЗОП

Гаранцията за участие е в размер на 1500 /хиляда и петстотин/ лева. Тя се представя в една от следните форми: а) депозит на парична сума по сметка на Възложителя; б) банкова гаранция в полза на Възложителя. Участникът сам избира формата на гаранцията за участие. Когато участник в процедурата е обединение, което не е юридическо лице, всеки от участниците в обединението може да бъде наредител по банковата гаранция, съответно вносител на сумата по гаранцията. При избор на гаранция за участие – парична сума, то тя следва да се внесе по банков път по следната сметка: **IBAN: BG 23 DEMI 9240 3300 1169 75, BIC: DEMIBGSF Търговска банка Д АД.** Ако участникът избере да представи гаранцията за участие под формата на «парична сума», платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. Ако участникът е превел парите по електронен път (електронно банкиране), той следва да завери съответния документ с неговия подпис и печат. В гаранцията за участие задължително следва да бъде посочен предмета на поръчката. В случай, че участникът представя банкова гаранция, то същата трябва да бъде открита в съответствие с условията по приложения в документацията образец на банкова гаранция. Гаранцията трябва да бъде неотменима и безусловна, с възможност да се усвои изцяло или на части. Същата следва да съдържа задължение на банката-гарант да извърши безотказно и безусловно плащане при първо писмено искане на възложителя, подписано от Областния управител на област Хасково или упълномощено от него длъжностно лице. Валидността на гаранцията за участие следва да бъде не по-малко от 30 календарни дни след изтичане на срока на валидност на офертата. Задържането и освобождаването на гаранцията за участие става при условията и по реда на чл. 61 и чл. 62 от ЗОП.

2. Гаранция за изпълнение - чл. 59, ал. 3 ЗОП

Задължение за представяне на гаранция за изпълнение възниква само за участника, определен за изпълнител на обществената поръчка.

Участникът сам избира формата на гаранцията за изпълнение – парична или банкова гаранция.

Гаранцията за изпълнение има обезпечителна функция: тя цели да стимулира изпълнителя към точно и качествено изпълнение на задълженията му по договора за обществена поръчка, и да послужи като обезщетение при недобросъвестно поведение от негова страна.

***Гаранцията за изпълнение*** е в размер на ***2 %* от (две на сто)** от стойността на договора за изпълнение на обществената поръчка без включен ДДС.

Гаранцията за изпълнение може да се внесе по банков път или може да се представи под формата на банкова гаранция.

Когато участник в процедурата е обединение, което не е юридическо лице, всеки от участниците в обединението може да бъде наредител по банковата гаранция, съответно вносител на сумата по гаранцията. Банковата гаранция трябва да е неотменяема, безусловна и да покрива 100 % от стойността на гаранцията за изпълнение.

Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

Когато определеният изпълнител избере ***Банковата гаранцията за изпълнение, същата трябва да е валидна за целия срок на договора плюс 30 (тридесет) дни след изтичане на неговия срок.***

Банковите разходи по откриването на гаранцията за изпълнение са за сметка на избрания изпълнител. Разходите по евентуалното им усвояване – за сметка на Възложителя. Участникът трябва да предвиди и заплати своите такси по откриване и обслужване на гаранцията така, че размерът й да не бъде по-малък от определения в настоящата поръчка.

Гаранцията за изпълнение под формата на парична сума трябва да бъде внесена по следната сметка на възложителя:

**Банка: Търговска банка Д АД**

**Банков код (BIC): DEMIBGSF**

**Банкова сметка (IBAN):** **BG 23 DEMI 9240 3300 1169 75**

Ако участникът, определен за изпълнител, избере да представи гаранцията за изпълнение под формата на «парична сума», платена по банков път, документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. В случай че участникът е превел парите по електронен път (електронно банкиране), той следва да завери съответния документ с подпис и печат.

При представяне на гаранция в платежното нареждане или в банковата гаранция изрично се посочва договора, за кого се представя гаранцията.

Когато участник в процедурата е обединение от правни субекти, което не е юридическо лице, в документа за внесена гаранция или банковата гаранция следва да е отразено, че тя се внася от цялото обединение и ползва всички участници в обединението, а не само идентификация на единия от тях.

3. Задържане и освобождаване на гаранцията за изпълнение

Условията и сроковете за задържане или освобождаване на гаранцията за изпълнение, се уреждат с договора за възлагане на обществената поръчка между възложителя и изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

## РАЗДЕЛ VI

ДОКУМЕНТАЦИЯ ЗА УЧАСТИЕ

1. Предоставяне на пълен достъп до документацията за участие

На основание чл. 64, ал. 3 от ЗОП, от датата на публикуването на обявлението се предоставя пълен достъп по електронен път до документацията за участие в процедурата на следния интернет адрес на Областна администрация – Хасково (посочен и в обявлението): <http://www.hs.government.bg/bg/uslugi.html> Сроковете в настоящата процедура са намалени на основание чл. 64, ал. 3 от ЗОП със 7 дни – обявлението изпратено по електронен път и с още 5 дни – предоставен пълен достъп до документацията на настоящата поръчка за участие на посочения по-горе интернет адрес.

2. Условия и ред за получаване разяснения по документацията за участие

Всеки участник може да поиска писмено от Възложителя разяснения по документацията за участие. Писмени искания за разяснения по същество относно документацията за участие в откритата процедура и/или процедурата за провеждане на същата могат да бъдат подавани до изтичането на 10 дни преди крайния срок за подаване на оферти. Разясненията се публикуват на профила на купувача в 4-дневен срок от получаване на искането - <http://www.hs.government.bg/bg/uslugi.html>, без да се отбелязва в отговора лицето, направило запитването.

В случай, че от предоставяне на разяснението до крайния срок за получаване на оферти остават по-малко от 6 дни (шест дни), възложителят е длъжен да удължи срока за получаване на оферти с толкова дни, колкото е забавата.

## РАЗДЕЛ VII

КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

Всички комуникации и действия на Възложителя и на участниците, свързани с настоящата открита процедура, са в писмен вид.

Участникът може да представя своите писма и уведомления в деловодството на Областна администрация град Хасково, адрес: гр. Хасково – п.к. 6300, пл. „Свобода” № 5 всеки работен ден; по пощата, по факс; чрез препоръчано писмо с обратна разписка или куриерска служба.

Решенията на Възложителя, за които той е длъжен да уведоми участниците, се изпращат по факс, връчват се лично срещу подпис или се изпращат с препоръчано писмо с обратна разписка, или чрез комбинация от тези средства по избор на Възложителя.

За получено се счита това уведомление по време на откритата процедура, което е достигнало до адресата на посочения от него адрес. Когато адресатът е сменил своя адрес и не е информирал своевременно за това ответната страна или адресатът не желае да приеме уведомлението, за получено се счита това уведомление, което е достигнало до адреса, известен на изпращача.

При предоставяне на изискванията по поръчката на участниците и при сключването на договора за обществена поръчка Възложителят може да посочи коя част от информацията, която им предоставя, има конфиденциален характер. Участниците нямат право да разкриват тази информация.

При подаване на офертата си участникът също може да посочи коя част от нея има конфиденциален характер и да изисква от Възложителя да не я разкрива. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни, с изключение на следните случаи:

- при изпълнение на задължението от Възложителя да изпрати информация за сключения договор до Агенцията по обществени поръчки;

- когато при писмено искане от участник, Възложителят изпълни законовото си задължение да му осигури достъп до протокола или предостави копие от протокола. В този случай Възложителят ще положи грижа и може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

В предвидените от ЗОП хипотези, някои документи по процедурата се обявяват и само чрез профила на купувача на възложителя.

**РАЗДЕЛ VIII**

СКЛЮЧВАНЕ НА ДОГОВОР И ЕТИЧНИ КЛАУЗИ

1. Сключване на договор

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилага Закона за обществените поръчки, Правилника за неговото приложение и документацията за участие в процедурата.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

1. Възложителят обявява с мотивирано решение класирането на участниците и участника, определен за изпълнител на обществената поръчка.

2. В 3-дневен срок от издаване на решението за определяне на изпълнител, възложителят го изпраща на участниците и го публикува в своя профил на купувача, заедно с протоколите от работата на комисията.

3. Договорът за обществена поръчка се сключва с участника, определен за изпълнител, който преди подписването му е длъжен да представи:

* документ за внесена/учредена гаранция за изпълнение в посочения от възложителя в настоящата документация размер и при обявените условия **(оригинал);**
* документи от компетентните органи за удостоверяване липсата на обстоятелствата по чл. 47, ал.1, т. 1-4 от ЗОП (оригинал или заверено копие), освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.

4. Когато в офертата на участника, определен за изпълнител е посочено, че той ще ползва подизпълнител/и, след сключване на договора за обществена поръчка, изпълнителят сключва договор/и за подизпълнение с обявения с офертата подизпълнител/и.

В случай, че е заявено ползване на подизпълнители Изпълнителят се задължава да представи на Възложителя сключения договор за подизпълнение, с посоченото от него лице в срок до 20 календарни дни от сключване на настоящия договор.

Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

В срок до 3 (три) дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от тях на възложителя, заедно с доказателства, че не са нарушени забраните по чл. 45а, ал. 2 от ЗОП.

Възложителят публикува договорите за подизпълнение и допълнителните споразумения към тях на своя профил на купувача.

2. Етични клаузи

Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или Възложителя по време на процеса на разглеждане, изясняване и оценка на офертите, ще доведе до отстраняване на участника от процедурата за възлагане на настоящата обществена поръчка.

Изпълнителят трябва да действа във всеки един момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления във връзка с обществената поръчка, проекта като цяло или услугите, направени без предварителното одобрение на Възложителя.

Изпълнителят не може да ангажира Възложителя с дейност без предварителното писмено съгласие на последния.

Изпълнителят не може да приема други плащания във връзка с договора, освен тези, описани в самия договор.

Изпълнителят, неговите служители и подизпълнители не трябва да упражняват, каквато и да било дейност или да получават облага, която е в разрез с техните задължения към Възложителя.

Изпълнителят, неговите служители и подизпълнители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от Изпълнителя, са конфиденциални.

Договорът определя как страните ползват всички доклади и документи, изготвени, получени или представени от тях по време на изпълнението на договора.

Изпълнителят ще се въздържа от всички взаимоотношения, които могат да компрометират неговата независимост или независимостта на служителите му. Ако Изпълнителят престане да бъде независим, Възложителят може, независимо дали това води до щети, да прекрати договора без предизвестие и без това да дава право за завеждане на искове за компенсация от страна на Изпълнителя.